Християнка от Пакистан бе осъдена на смърт за „ богохулство “ Пакистанска християнка бе осъдена на обесване , след като бе обвинена , че е отправила „ богохулнически “ коментари спрямо пророка Мохамед по време на спор . През 2009 г . , 46 - годишната Асия Биби работела в овощна градина . Тя влязла в спор с група мюсюлманки , които не искали тя да пие от водата им , понеже като християнка „ е нечиста “ . Часове след случката , една от жените разказала за станалото на местен духовник , твърдейки , че Асия е говорила с неуважение за Мохамед . В резултат на това , гневна тълпа се струпва пред дома на жената , която бива жестоко пребита заедно с останалите членове на семейството ѝ . Впоследствие Асия е арестувана , обвинена в богохулство и осъдена на смърт , а семейството ѝ е принудено да се укрива заради заплахи . Тази седмица , въпреки негодувание по цял свят , и въпреки че стотици хиляди хора подписаха петиция за освобождаването ѝ , съдът призна обжалването на присъдата и Асия бе осъдена на смърт чрез обесване . Двама политици , които опитаха да защитят жената бяха убити . Един от тях – от собствения си бодигард . Съдията , който призна убиеца за виновен бе принуден да напусне страната . Двама свидетели по делото на Асия не се явиха в съда . Мюсюлмански духовник , който не станал свидетел на спора между жените заяви в съда , че Биби признала пред него за престъплението . Протест срещу законите за богохулство , гр . Лахор , 2010 г . „ Очаквах да уважат обжалването “ , заяви адвокатът на жената – Наем Шакир – „ след няколко дни ще обжалваме във Върховния съд на Пакистан “ . Защитниците на човешките права твърдят , че със законите срещу богохулство в Пакистан се злоупотребява все повече , и че религиозни екстремисти и обикновени граждани се възползват от тях , за да уреждат лични въпроси . В законите няма точна дефиниция на това , що е „ богохулство “ , а в съда рядко се представят доказателства , за да не би това да доведе до ново нарушение . Няма наказание и за погрешни обвинения . Обвиняемите се линчуват на място , или ако бъдат арестувани – какъвто е случаят с Асия – властите позволяват делото да се влачи с години . През 2010 г . , папа Бенедикт XVI призова за помилването на Биби и за уважаването на „ достойнството и правата на всички “ . Нейният случай привлече вниманието и на интернет активисти , в резултат на над 400 000 души от 100 различни държави подписаха петиция за освобождаването ѝ . Асия Биби е първата пакистанка , която бива осъдена на смърт за богохулство . Единственият начин тя да се спаси е да приеме исляма за своя вяра .